Matkailupalvelujen+toteuttaminen+-+näyttö

toteutetaan aidossa työelämätilanteessa työssäoppimisjakson yhteydessä. Ammattiosaamisen näytöllä arvioidaan tutkinnon osan ammattitaidon hallintaa.

Ammattiosaamisen näytössä osoitetaan
 * työprosessin hallinta ryhmän jäsenenä toimien kokonaan
 * työmenetelmien, -välineiden ja materiaalin hallinta kokonaan
 * työn perustana olevan tiedon hallinta kokonaan (alakohtainen kielitaito osoitetaan kielitaustan mukaisesti)
 * elinikäisen oppimisen avaintaidoista vuorovaikutus ja yhteistyö, terveys, turvallisuus ja toimintakyky ja ammattietiikka

Lisätietoa ylläolevista löydät kohdasta  Arvioinnin kohteet

**Näytön kuvaus**

Opiskelija tai tutkinnon suorittaja osoittaa ammattitaitonsa työskentelemällä työryhmän jäsenenä matkailutapahtumassa valitsemassaan yrityksessä tai organisaatiossa. Hän osoittaa kielitaitonsa asiakaspalvelutilanteessa tms. jonkin edellä olevassa taulukossa kuvatun arvioinnin kohteen mukaisesti.

Opiskelija tai tutkinnon suorittaja toimii avustajana matkailupalveluissa valitsemassaan tai hänelle osoitetussa matkailuympäristössä ja tehtävissä, kuten erä-, luonto- ja kulttuuriopastuksissa, elämys- ja luontoretkillä, teema- ja huvipuistoissa, tapahtumissa ja festivaaleissa, kulttuuritapahtumissa ja -opastuksissa, ruokapalveluissa, hyvinvointi- ja liikuntapalveluissa tai seikkailuissa.

Näyttöpaikassa tulee olla matkailupalveluun liittyvät ja tarvittavat koneet, laitteet sekä välineet, varusteet tai eläimet joko työskentely- tai yhteistyöyrityksessä. Työtä tehdään siinä laajuudessa, että ammattitaidon voidaan todeta vastaavan ammattitaitovaatimuksia.


 * Näytön arviointi**

Ammattiosaamisen näyttöjen arviointiin eli näytön vastaanottoon osallistuvat joko opettaja tai työelämän edustaja yksin tai yhdessä. Ensisijainen tavoite on yhdessä arviointi. Ammattiosaamisen näytön vastaanottavat ja arvioivat ja näyttöarvosanoista päättävät opettajat ja työelämän edustajat ovat kyseisen ammattialan asiantuntijoita. Ammattiosaamisen näytön jälkeiseen arviointikeskusteluun osallistuvat aina opiskelija**,** näytön vastaanottaja(t) ja opettaja. Arviointikeskustelussa opiskelija ja näytön vastaanottaja(t) analysoivat ja arvioivat näyttöä. Arviointipäätös perustuu ensisijaisesti opettajan ja näytön vastaanottajan arviointiin, mutta arvioinnissa huomioidaan opiskelijan itsearviointi.

Näyttötodistukseen tulevasta tutkinnon osan näytön arvosanasta päättävät opettajat ja näytön vastaanottaja(t) yhdessä tai erikseen.

Päättötodistukseen tulevasta tutkinnon osan arvosanasta päättävät arvioitavien opintojen opetuksesta vastaava opettaja tai, jos opettajia on useita, opettajat yhdessä. Arvosana muodostuu näytön ja muun arvioinnin perusteella. Tutkinnon osan arvosanan antaminen edellyttää, että tutkinnon osan ammattiosaamisen näyttö on suoritettu hyväksytysti.


 * Muu osaamisen arviointi**

Mikäli jotakin työtehtäväkokonaisuuden arvioinnin kohteena olevaa ammattitaitovaatimusta ei voida työelämälähtöisessä tilanteessa osoittaa, tulee opiskelijalle järjestää oppilaitoksessa tilanne, että hän voi osaamisensa osoittaa myös kyseisen ammattitaitovaatimuksen osalta.

EA 2 tasoa vastaavat ensiaputaidot osoitetaan oppilaitoksen järjestämällä EA 2 – kurssilla. Opinnoista on oltava suoritettu-merkintä.

Matkailun turvallisuuspassi Matupa suoritetaan ja tentitään.